ກອງປະຊຸມກ່ຽວກັບ ອະນາຄົດຂອງເຂດ ລຸ່ມແມ່ນໍ້າຂອງ ໄຂຂຶ້ນທີ່ບາງກອກ
ການຄຸ້ມ​ຄອງຊັບພະຍາກອນ ​ດ້ານເຂົ້າປາອາຫານ ນໍ້າ ແລະພະລັງງານ​ ຈະເປັນການທ້າທາຍ ດ້ານພັດທະນາທີ່​ສໍາຄັນ​​ສຸດ ໃນທົດສະວັດຕໍ່ໜ້າ. ໃນລຸ່ມແມ່ນໍ້າຂອງ
ທີ່ບາງກອກ ປະເທດໄທ ບັນດາຜູ້ເຂົ້າ ຮ່ວມກອງປະຊຸມກ່ຽວກັບອານາຄົດ ຂອງຂົງເຂດແມ່ນໍ້າຂອງ ໃນວັນຈັນ ມື້ນີ້ ໄດ້ຍິນຄໍາຖະແຫລງວ່າ ການຄຸ້ມ ຄອງຊັບພະຍາກອນດ້ານເຂົ້າປາອາ ຫານ ນໍ້າ ແລະພະລັງງານ ຈະເປັນ ການທ້າທາຍດ້ານພັດທະນາທີ່ສໍາຄັນ ທີ່ສຸດ ໃນທົດສະວັດຕໍ່ໜ້ານີ້ ທ່ານ Stephen Groff ຮອງປະທານຂອງທະນາຄານພັດທະນາເອເຊຍໄດ້ຖະແຫຼງຕໍ່ ກອງປະຊຸມຂອງເຂດລຸ່ມແມ່ນໍ້າຂອງວ່າ ການທ້າທາຍນັ້ນຈະແມ່ນການເພິ່ມທະວີຄວາມ ມີປະສິດທິພາບໃນການນໍາໃຊ້ຊັບພະຍາກອນ ໃນຂະນະທີ່ຄຸ້ມຄອງປ້ອງກັນຄຸນນະພາບ ຂອງສິ່ງແວດລ້ອມ ແລະສ້າງໜ້າວຽກຂຶ້ນ ໃນກອງປະຊຸມ 2 ມື້ ທີ່ໄຂຂຶ້ນທີ່ບາງກອກໃນວັນຈັນມື້ນີ້ ພວກເຈົ້າໜ້າທີ່ວາງນະໂຍບາຍ ຈາກ ກໍາປູເຈຍ ຈີນ ລາວ ມຽນມາ ໄທ ແລະຫວຽດນາມ ຈະໄດ້ພົບປະກັບບັນດາພາຄີ ດ້ານການພັດທະນາ ນັກຊ່ຽວຊານ ແລະຜູ້ແທນຈາກພາກສ່ວນເອກກະຊົນ ເພື່ອພິຈາລະ ນາຫາລືກັນກ່ຽວກັບ ວ່າເຮັດແນວໃດ ຈຶ່ງຈະເຮັດໃຫ້ການຂະຫຍາຍໂຕຂອງເສດຖະກິດ ແລະ ຄວາມຍືນຍົງຂອງສະພາບແວດລ້ອມນັ້ນ ມີຄວາມທຸ່ນທ່ຽງກັນຢ່າງດີທີ່ສຸດ